ვიკის უყვარს ძეგლები

ვიკის უყვარს ძეგლები () — ყოველწლიური საერთაშორისო ფოტოგრაფიული კონკურსი, რომელიც სექტემბრის თვეში ტარდება. კონკურსს ორგანიზებას უწევენ ვიკიპედიის საზოგადოების წევრები ადგილობრივი ვიკიპედიელების დახმარებით. მონაწილეები იღებენ ადგილობრივი მონუმენტებისა და კულტურული მემკვიდრეობის ძეგლების ფოტოებს და ვიკისაწყობში ათავსებენ. პროექტის მიზანია ხაზი გაუსვას ამა თუ იმ ქვეყნის კულტურულ მემკვიდრეობას და შეიქმნას ფოტოები, რომელთა გამოყენება ვიკიპედიაში და მის გარეთაც თავისუფალი ლიცენზიით მოხდება.

პირველი ვუძ-ი (ვიკის უყვარს ძეგლები) 2010 წელს ნიდერლანდებში ჩატარდა, როგორც საპილოტე პროექტი. მომდევნო წელს პროექტმა ევროპის სხვა ქვეყნებიც მოიცვა და გინესის რეკორდებშიც შევიდა როგორც ყველაზე მასშტაბური ფოტოკონკურსი.Guinness World Records, Largest photography competition, 2012. 2012 წელს ვუძ-ი გასცდა ევროპის საზღვებს და მსოფლიოს 35 ქვეყანა მოიცვა. „ვიკის უყვარს ძეგლები 2012“-ის ფარგლებში ისტორიული ძეგლების 350 000-ზე მეტი ფოტო 15 000-ზე მეტმა მონაწილემ ატვირთა. 2013 წელს კონკურსმა ექვსი კონტინენტი, მათ შორის ანტარქტიდა და მსოფლიოს ორმოცდაათი ქვეყანა მოიცვა. ვუძ-ის 2016 წლის კონკურსს იუნესკომ დაუჭირა მხარი, ამ წელს კონკურსს 10 500 მონაწილე ჰყავდა 43 წარმომადგენლობიდან, რომლებმაც 265 000 ფოტოზე მეტი ატვირთეს.

ისტორია
მინი|ვიკის უყვარს ძეგლები მსოფლიოს უდიდესი ფოტოკონკურსია, კულტურული მემკვიდრეობის ძეგლების ფოტოსაცავის შესაქმნელად და ისტორიის შესანარჩუნებლად.|მარცხნივ|320პქ
ვუძ-ი არის პროექტის „ვიკის უყვარს ხელოვნება“ გამგრძელებელი რომელიც 2009 წელს ნიდერლანდებში გაიმართა. თავდაპირველმა კონკურსმა სახელად „Rijksmonuments“ () ფოტოგრაფებს სტიმული მისცა ნიდერლანდის კულტურული მემკვიდრეობის ძეგლები მოეძებნათ და ფოტოები გადაეღოთ მათთვის. „Rijksmonuments“ მოიცავდა არქიტექტურას და ძეგლების სილამაზეს ან მათ სამეცნიერო-კულტურულ მნიშვნელობას. ისეთი ადგილების ფოტოები როგორიცაა დრენთე, ნორდენის სამეფო სასახლე ჰააგაში და შენობები არხების გასწვრივ ამსტერდამში 12 500-ს აღწევდა პირველ კონკურსზე. Virginie Malbos, Le monumental concours de Wikimédia , dans Libération, 9 September 2011, consulted 22 August 2012. "The operation had taken place last year in the Netherlands, and was concluded by the arrival of 12,500 new royalty-free photos."

ამ წარმატებამ ევროპის ქვეყნები დააინტერესა და ევროპის მემკვიდრეობის დღეებთან თანამშრომლობით და ადგილობრივი ვიკიმედიის მოთავეების დახმარებით თვრამეტმა ქვეყანამ დაახლოებით 170 000 ფოტო ატვირთა 2011 წლის Bologna su 'Wiki loves monuments' La raccolta delle foto più belle, dans Il Resto del Carlino, 11 août 2012, consulté le 22 août 2012. "In 2011, the competition has also increased, with the participation of 18 European countries that helped with 170,000 images, and now has the support, among others, the Council of Europe and the European Commission." ვუძ-ის ფარგლებში. გინესის რეკორდების წიგნში 2011 წლის კონკურსი შევიდა როგორც ყველაზე დიდი ფოტოგრაფიული კონკურსი 5 000 მონაწილის მიერ 168 208 ატვირთული ფოტოთი. პირველი საერთაშორისო პრიზი რუმინეთმა მოიპოვა, მეორეს ესტონეთი, ხოლო მესამე ადგილს გერმანია დაეუფლა.

2012 წელს ვუძ-მა ოცდაათზე მეტი ქვეყანა მოიცვა მსოფლიოს გარშემო: ანდორა კატალონიასთან ერთად, არგენტინა, ავსტრია, ბელარუსი, ბელგია, კანადა, ჩილე, კოლუმბია, ჩეხეთი, დანია, ესტონეთი, საფრანგეთი, გერმანია, განა, ინდოეთი, ისრაელი, იტალია, კენია, ლუქსემბურგი, მექსიკა, ნიდერლანდები, ნორვეგია, პანამა, ფილიპინები, პოლონეთი, რუმინეთი, რუსეთი, სერბეთი, სლოვაკეთი, ესპანეთი, სამხრეთი აფრიკა, შვედეთი, შვეიცარია, უკრაინა, და აშშ. 38-მა ქვეყანამ 363 000-ზე მეტი ფოტო ატვირთა. ფოტოების რაოდენობით გერმანია, ესპანეთი და პოლონეთი ლიდერობდნენ. საფდარჯუნგის საფლავის ფოტომ დელიდან კი გაიმარჯვა. ესპანეთმა მეორე, ხოლო ფილიპინებმა მესამე ადგილი დაიკავა.

2013 წელს ვიკის უყვარს ძეგლებს 50-ზე მეტი მონაწილე ქვეყანა ჰყავდა ექვსი კონტინენტიდან, მათ შორის ანტარქტიდიდიან. ახალი მონაწილეები იყვნენ: ალჟირი, ჩინეთი, აზერბაიჯანი, ჰონგ კონგი, იორდანია, ვენესუელა, ტაილანდი, ტაივანი, ნეპალი, ტუნისი, ეგვიპტე, დიდი ბრიტანეთი, ომისგან განადგურებული სირია და მრავალი სხვა. შვეიცარიამ დაიკავა პირველი ადგილი, ტაივანმა მეორე, ხოლო უნგრეთმა მესამე.

2014 წლის კონკურსში 41 ქვეყანა ჩაერთო. პაკისტანი, მაკედონია, ირლანდია, კოსოვო, ალბანეთი, პალესტინა, ლიბანი და ერაყი დებიუტანტები იყვნენ.

2015 წლის კონკურსში 33 ქვეყანა დარეგისტრირდა. ბრაზილია, ბულგარეთი, ლატვია, ირანი და მალაიზია პირველად იღებდა მონაწილეობას.

2016 წლის კონკურსში 43 წარმომადგენლობა დარეგისტრირდა. აღსანიშნავია, რომ ამ წელს საქართველოს დებიუტი შედგა ამ კონკურსში ისევე, როგორც ბანგლადეშის, საბერძნეთის, მალტის, მაროკოს, ნიგერიის, პერუსა და სამხრეთ კორეისა.Wiki Loves Monuments 2016 - Participating countries
250px|მინი|„ვიკის უყვარს ძეგლები 2016-ის“ გამარჯვებული ფოტო საქართველოში

 ვუძ საქართველოში 
2016 წელს, „ვიკის უყვარს ძეგლების“ ფოტოკონკურსი საქართველოში პირველად ჩატარდა. სექტემბრის თვის განმავლობაში ადგილობრივ კონკურსში 71-მა მომხმარებელმა მიიღო მონაწილეობა და 6 891 ფოტო აიტვირთა, აქედან 2016 წლის ნოემბრის მონაცემით, 3 ფოტო ვიკისაწყობის რჩეულ, 81 კი ხარისხიან ფოტოდ არის აღიარებული.Images from Wiki Loves Monuments 2016 in Georgia ადგილობრივი პროექტის საპრიზო ფონდი 900₾-ს შეადგენდა.ვიკის უყვარს ძეგლები 2016

წესები
მონაწილეობის წესები, როგორც საორგანიზაციო ჯგუფისათვის, ასევე ფოტოგრაფებისათვის საკმაოდ მარტივია. მონაწილე ქვეყნის კომიტეტმა უნდა წარმოადგინოს ძეგლების სია, სადაც თითოეულ ძეგლს ექნება უნიკალური იდენტიფიკატორი, რათა არიდებული იყოს ორაზროვნება. მონაწილეებმა კი უნდა ატვირთონ ფოტომასალა ვიკისაწყობში სექტემბრის თვის განმავლობაში. თავდაპირველად, თუ მათ არ აქვთ, უნდა შექმნან ანგარიში, რათა გამარჯვების შემთხვევაში ცნობილი იყოს მისი ვინაობა. აუცილებელი პირობაა, რომ ფოტოები იყოს CC-BY-SA 3.0 (ან სხვა მსგავსი, მაგალითად CC-by ან CC-0) ლიცენზიით.

გამარჯვებული ფოტოები
 ფოტო წელი ფოტოგრაფი ქვეყანა აღწერა150px2010რუდოლფუსიVijzelstraat 31 ამსტერდამში150px2011მიჰაი პეტრე ჩიაჟნას მონასტრის ზამთრის ფოტო. მონასტერი ბუქარესტის მისადგომებთან მდებარეობს.150px2012პრანავ სინგჰისაფდარჯუნგის საფლავი, დელი, ინდოეთი150px2013დევიდ გუბლერიმატარებელი ვიესენსა და ფილისურს შორის, შვეიცარია.150px2014კონსტანტინე ბრიჟნიჩენკოწმინდა მთის ლავრა, სვიატოჰირსკი, უკრაინა.150px2015მარკო ლეითერივესთერჰეივერის შუქურა, გერმანია150px2016ანსგარ კორენგი  ბერლინის რეგიონალური სასამართლოს შესასვლელი150px2017პრაშანტ სომნატ ხაროტეხანდერაის სახელობის ტაძარი, რომელიც ასევე ცნობილია, როგორც ხანდობა, რომელიც მდებარეობს ჯეჯურიში, ინდოეთში.

იხილეთ აგრეთვე
 ვიკის უყვარს ძეგლები 2016 საქართველოში
 ვიკის უყვარს ძეგლები 2017 საქართველოში
 ვიკის უყვარს ძეგლები 2018 საქართველოში

რესურსები ინტერნეტში


f-droid.org 

სქოლიო


კატეგორია:ფესტივალები ანბანის მიხედვით